open-index/open-wikipedia-markdown huggingface dataset:
דז'ה סנקאר

**דז'ה סנקאר** (בהונגרית: **Szenkár Dezső**; בודפשט, 27 בינואר 1894 – בודפשט, 5 בדצמבר 1962) היה מנצח ומלחין יהודי-הונגרי, בנו של נאנדור סנקאר ואחיו הצעיר של אאוגן סנקאר.

## ביוגרפיה
אביו, נאנדור סנקאר (1857–1927) היה מנצח מקהלה, מנהל המקהלה של כמה בתי כנסת, ואמו הייתה רחל רוטנשטרייך (1862–1935). הוא סיים את לימודיו בתיכון בעיר הולדתו, ואחר כך למד באקדמיה למוזיקה ע"ש פרנץ ליסט בבודפשט והיה תלמידם של לאו ויינר, אלברט שיקלוש ושל אמן העוגב דזיה אנטלפי-ז'ירוש. בשנת 1923 הוא החל לעבוד בתיאטראות האוניאו. ב־1 בדצמבר 1926 התקבל להתאחדות השחקנים הארצית. ב-1927 הפך למנצח של ה"שטדאטתהאטר" (Stadtheater) באינסברוק, אך עבד גם בסטוקהולם, ברלין, הלסינקי ופריז. הוא התיידד עם המשורר הגדול אטילה יוז'ף, שעבורו חיבר את לחן לשירו של יוז'ף "מלכי בית לחם". הוא שב לבירת הונגריה בשנת 1939 ולאחר מכן יכול היה לעבוד רק במידה מוגבלת עקב החוקים יהודיים בעיקר החוק היהודי השני והחוק היהודי השלישי. בדצמבר 1942 הוא ליווה את "הקברט המיוחד" שארגנה האגודה אומיקה - ההתאחדות הלאומית היהודית-הונגרית לחינוך שרק במסגרתה הותר ליהודים לעבוד ורק בפני קהל יהודי. בדצמבר 1943 הוצגו השאנסונים שלו באולם הגדול של האקדמיה למוזיקה, בו השתתף כמלווה. במהלך מלחמת העולם השנייה הסתיר אותו הפרופסור לרפואה פרידייש ורזאר. לאחר המלחמה המשיך בפעילותו בניצוח ובהלחנה. הוא כתב בעיקר עבודות במה ומוזיקה קלילה. הוא זכה בפרסים על כמה מעבודותיו, היה אורח תכוף בבית הקפה היפני.

## עבודותיו
* ונוס מביאריץ, אופרטה בשלוש מערכות. את הלברית כתב אנדור קרדוש ואת שיריו אימרה הרמט. 30 בינואר 1930 תיאטרון עירוני.
* אהבה אהבה, קומדיה מוזיקלית.
* אביב בבירה, אופרטה.
* הילדה המלאית, אופרטה.

### מוזיקת הקולנוע שלו
* פנטום טרנול (1933)
* רכבת רפאים (1933)
* פרח החיטה (1934)
* מלכי בית לחם (1947, סרט קצר)

## לקריאה נוספת
* לקסיקון ביוגרפי הונגרי I-II . עורך ראשי. אגנש קניירש. בודפשט, 1967-1969.
* לקסיקון אמנות הבמה הונגרי. אלאדר שופפלין. בודפשט, איגוד השחקנים הלאומי והמכון לפנסיה, 1929.
* דז'ה סנקאר נפטר (7 בדצמבר 1962). ) מדיאר נמזט,
* מיהו דז'ה סנקאר? (29 בינואר 1930 ) פשטי נפלו.

## קישורים חיצוניים

## הערות שוליים

קטגוריה:ניצולי השואה: הונגריה
קטגוריה:משתתפי פעילות האומנות אומיקה
קטגוריה:מנצחים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מלחינים יהודים הונגרים
קטגוריה:מוזיקאים יהודים הונגרים
קטגוריה:מנצחים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:משפחת סנקאר
קטגוריה:הונגרים שנולדו ב-1894
קטגוריה:הונגרים שנפטרו ב-1962
קונגרס אופ"א

**קונגרס אופ"א** הוא הגוף המנהל של איגוד התאחדויות הכדורגל האירופיות (אופ"א). הקונגרס מתקיים בכל שנה במדינה אחרת ומיוצגות בו כל התאחדויות הכדורגל החברות בארגון. בקונגרס מתקיימות הצבעות על בחירת נשיא אופ"א וחברי הוועד המנהל של אופ"א.

## היסטוריה ואחריות
הקונגרס הראשון התקיים ב-1955 בווינה שבאוסטריה. מ-1955 עד 1958 התקיים המפגש בכל שנה, מ-1958 עד 2002 התקיים בכל שנתיים, ומ-2002 חזר להתקיים בכל שנה, לרוב בין פברואר למאי.

בנוסף למפגשים הקבועים ישנם גם מפגשים מיוחדים היכולים להתקיים לבקשת הוועד המנהל של אופ"א או בבקשתם של לפחות חמישית מהחברות בארגון. מ-1955 התקיימו 13 מפגשים כאלו.

המפגש האחרון התקיים במרץ 2020 באמסטרדם שבהולנד, והמפגש הבא מתוכנן במרץ 2020 בשווייץ, וטרם נקבעה העיר המארחת.

הקונגרס אחראי על מספר נושאים, ובניהם
* בחירת נשיא אופ"א.
* בחירת חברי הוועד המנהל של אופ"א.
* אישור חברי הוועד המנהל אשר נבחרו על ידי ארגון הליגות האירופיות וארגון המועדונים האירופיים.
* בחירת נציגי אופ"א במועצת פיפ"א.
* אישור תקציב אופ"א והגשת דוחות כספיים לוועד המנהל.

## ראו גם
* אופ"א

## קישורים חיצוניים
* 

קטגוריה:אירופה: כדורגל
קטגוריה:אופ"א
מועצת פיפ"א

**מועצת פיפ"א** (אנגלית: FIFA Council) היא חלק מהפדרציה הבינלאומית לכדורגל (פיפ"א), האחראית לניהול השוטף של הארגון בין המפגשים של קונגרס פיפ"א אשר אחראי לבחירת חבריו. המועצה אינה גוף מבצע אלא אחראית על קביעת החזון של פיפ"א והכדורגל העולמי. ב-2016 הוקמה המועצה במקום הוועד המנהל של פיפ"א. נשיא המועצה הוא נשיא פיפ"א ג'אני אינפנטינו, והמזכירה הכללית היא פאטמה סמורה.

## מבנה המועצה
בעקבות הקונגרס המיוחד ב-2016 שנקבע עקב פרשת השחיתות בארגון, הוחלט להעניק למועצה כח רב יותר ולשנות את המבנה שלה כך שבראש המועצה עומד נשיא פיפ"א, המזכיר הכללי של אופ"א עבר להיות כחלק מהמועצה, והוכרז על קצין ציות.

במועצה 37 חברים המייצגים את קונפדרציות הכדורגל השונות לפי גודלן.
* נשיא פיפ"א - נשיא המועצה ג'אני אינפנטינו.
* אופ"א - שלושה סגני נשיא ושישה חברים נוספים.
* קונפדרציית הכדורגל של אסיה - סגן נשיא ושישה חברים נוספים.
* קונפדרציית הכדורגל של אפריקה - סגן נשיא ושישה חברים נוספים.
* CONMEBOL - סגן נשיא וארבעה חברים נוספים.
* CONCACAF - סגן נשיא וארבעה חברים נוספים.
* קונפדרציית הכדורגל של אוקיאניה - סגן נשיא ושני חברים נוספים.
סגני הנשיא הם נשיאי הקונפדרציות, למעט אופ"א אשר קובעת שני סגני נשיאים נוספים.

## ראו גם
* פיפ"א
* קונגרס פיפ"א

## קישורים חיצוניים
* 

קטגוריה:כדורגל
קטגוריה:פיפ"א
סורת אל-ואקעה

**סורת אל-ואקעה** (בערבית: **سورة الواقعة**, "הממהר לבוא" או "המאורע הבלתי נמנע") היא הסורה ה-56 בקוראן.

הסורה מונה 96 פסוקים, ושמה נגזר מהפסוק הראשון

## תוכן הסורה
* פסוקים 1–10 מתארים את האנושות מתחלקת לשלוש קבוצות ביום הדין.
* פסוקים 11–56 מתארים את מה שיעלה בגורלם של כל אחת מהקבוצות שהוזכרה בעשרת הפסוקים הראשונים.
* פסוקים 57–94 מתמקדים בטיעונים המאששים לכאורה את התרחשותה העתידית של תחיית המתים.
* פסוקים 95–96 אומרים שהתרחשותו העתידית של יום הדין היא דבר וודאי.

## במסורת האסלאמית
על פי ג'עפר א-צאדק, אדם שקורא את הסורה הזאת בכל יום שישי בערב, אללה יאהב אותו ויגרום לאנשים לאהוב אותו.

## קישורים חיצוניים

## הערות שוליים

קטגוריה:סורות
צדוק הכהן (הנדל)

[שמאל|ממוזער|[גאורג פרידריך הנדל]]
**צדוק הכהן** (יצירה מספר 258 ברשימת יצירות הנדל ()) הוא המנון הכתרה  בריטי שהולחן ב-1727 על ידי גאורג פרידריך הנדל לכבוד הכתרתו של המלך ג'ורג' השני למלך בריטניה. זהו אחד מארבעת המנוני ההכתרה שכתב הנדל. מאז כתיבת ההמנון שרים אותו בכל טקס הכתרה בריטי והוא הפך להמנון בריטי ידוע.

## מילות ההמנון

הטקסט של *צדוק הכהן* (ושל שלושת המנוני ההכתרה האחרים של הנדל) נבחר על ידי הנדל ומבוסס על הטקסט שליווה את טקס ההכתרה של המלך ג'יימס השני ב-1685. הטקסט הוא תרגום של האנטיפון Unxerunt Salomonem, מזמור שמבוסס על הסיפור בתנ"ך שמתאר את הכתרתו של שלמה למלך על ידי צדוק הכהן. זהו המקור לטקסט בכל ההכתרות של מלכי אנגליה ולאחר מכן בריטניה, החל מהכתרתו של המלך אדגר במנזר באת' ב-973.

מילות ההמנון באנגלית:
Zadok the priest, and Nathan the prophet

anointed Solomon king.

And all the people rejoiced, and said:

God save the King! Long live the King!

May the King live for ever,
Amen, Alleluia.

מילות ההמנון מבוססות על הפסוקים ל"ח-מ' בפרק א' בספר מלכים א':

ההמנון הבריטי, God Save the King, מבוסס על אותו מקור כמו *צדוק הכהן* אך בהמנון הבריטי שרים *מלך* או *מלכה* בהתאם לשליט באותו הזמן. לעומת זאת בהמנון *צדוק הכהן* המילה *מלך* קבועה כי ההמנון מבוסס באופן ישיר על הטקסט המקראי.

## מבנה
היצירה כתובה למקהלה ותזמורת בסולם רה מז'ור . התזמורת מורכבת משני אבובים, שני בסונים, שלוש חצוצרות, טימפני, שלושה כינורות ובאסו קונטינואו. החלק האמצעי של ההמנון And all the people rejoiced, and said, הוא במבנה ריקוד במשקל 3/4. החלק האחרון, מ God save the King ועד הסוף, חוזר למשקל 4/4 ומשולבות בו קריאות אמן. ההמנון מסתיים בקריאה הללויה בקדנצה במפעם לארגו .

המוזיקה מעבירה באופן מרשים את הלך הרוח המתפתח ככל שטקס ההכתרה מתקדם- מפתיחה כלית שבונה תחושת ציפייה, דרך קריאות המקהלה המצהירות Zadok the priest and Nathan the prophet, ולבסוף קריאות השמחה.

## המנון ליגת האלופות
המלחין הבריטי טוני בריטן עיבד את היצירה ויצר על בסיסה את המנון ליגת האלופות של אופ"א.

## ראו גם
* הכתרת מלכי בריטניה

## קישורים חיצוניים

* 

* "צדוק הכהן" מושמע בהכתרת המלכה, 1953.

## הערות שוליים

קטגוריה:יצירות מאת הנדל
קטגוריה:מוזיקה של תקופת הבארוק
נאנדור סנקאר

**נאנדור סנקאר** (במקור **פייביש נחמיה זינגר**, בהונגרית: **Szenkár Nándor**; שינקוביץ ליד קמניץ-פודולסקי, 1857 – בודפשט, 12 באוגוסט 1927) היה מלחין, מנצח יהודי-הונגרי, אביהם של המנצחים ומלחינים אאוגן סנקאר, דז'ה סנקאר ומיהאי סנקאר.

## ביוגרפיה
נאנדור זינגר נולד במשפחה יהודית כבנם של מנדל סנקאר ושֶנְדֶל בַּאשֶה. הוא למד באקדמיה למוזיקה ע"ש פרנץ ליסט, שם היה תלמידו של יאנוש קוסלר וכסטודנט זכה במלגה מטעם קרן ליסט. משנת 1887 הפך לחבר במקהילת בית האופרה של בודפשט ומאוחר יותר לסגן מנהל המקהלה. הוא היה המנצח של בית הכנסת רומבך במשך שלושים וחמש שנים. לאחר מכן הוא ניהל את מקהלת בית הכנסת הגדול של בודפשט ברחוב דוהאני, וכן ניהל ולימד את מקהלת בית הכנסת של בית היתומים של הבנים, שעמד פעם ב"ווארושליגטי פאשור". יצירותיו הוצגו כמה פעמים על ידי התזמורת הפילהרמונית של בודפשט, והמארש החגיגי שלו הוצג גם בבית האופרה. מורשתו בעלת הערך הותירה שתי אופרות, בלט, כמה קומפוזיציות קאמריות ומספר רב של יצירות לבתי כנסת. מותו נגרם מהתקף לב. הובא למנוחת עולמים בבית הקברות היהודי ברחוב קוזמה בבודפשט.

## חייו הפרטיים
אשתו הייתה רחל רוטנשטרייך (1862–1935).

ילדיו:
* זופיה סנקאר (1889–1890)
* אאוגן סנקאר (1891–1977) מנצח, מלחין.
* שרולטה סנקאר (1893–?) הייתה פסנתרנית. בשנת 1919 הפכה לאשתו של יעקב שימשי.
* דז'ש סנקאר (1894–1962) היה מנצח ומלחין.
* מיהאי סנקאר (1896–?) מנצח, מלחין, מנהל מוזיקלי ראשי.

## עבודותיו
* אסתר - אופרה

## לקריאה נוספת
* לקסיקון משחק במה הונגרי. אד. אלאדר שופפלין. בודפשט, איגוד השחקנים הלאומי והמכון לפנסיה, 1929.
* מלחין הונגרי נשכח (4 בספטמבר 1927) מדיאר הירלאפ, כרך 37, גיליון 200

## קישורים חיצוניים
* 

## הערות שוליים

קטגוריה:בוגרי האקדמיה למוזיקה ע"ש פרנץ ליסט
קטגוריה:מנצחים הונגרים
קטגוריה:מלחינים יהודים הונגרים
קטגוריה:מוזיקאים יהודים הונגרים
קטגוריה:מנצחים יהודים הונגרים
קטגוריה:משפחת סנקאר
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1857
קטגוריה:נפטרים ב-1927
בקבוק ביכנר

ממוזער|בקבוק ביכנר
[ממוזער|[משפך ביכנר המחובר לבקבוק באמצעות מתאם אלסטומר שחור. הזרוע הצדדי בתוך דופן הבקבוק מחובר באמצעות צינור ואקום למקור ואקום. יש להדק את הבקבוקון לפני השימוש אחרת הצינור עלול לגרום לו להתהפך.]]
ממוזער|חתך של בקבוק ביכנר. שימו לב לזרוע הצדדי המכוון ימינה לחיבור מקור ואקום.
**בקבוק ביכנר** (**Büchner** על שם הכימאי ) הידוע גם בתור **בקבוק ואקום**, **בקבוק קיטסאטו** (על שם הבקטריולוג קיטסאטו שיבסבורו) או **בקבוק בונזן** (נקרא גם **בקבוק מסנן** ו**בקבוק יניקה**) הוא בקבוק ארלנמייר בעל דופן עבה עם צוואר קצר וזרוע זכוכית בולטת במרחק כ-2–3 סנטימטר מתחת לגובה צווארו. הצינור הקצר וזרוע צדדית מתפקדים כמתאם שעליו ניתן לשים קצהו של צינור גמיש כדי ליצור חיבור לבקבוק. את הקצה השני של הצינור ניתן לחבר למקור ואקום כמו משאבת ואקום או ואקום ביתי. רצוי שהדבר יעשה באמצעות מלכודת שנועדה למנוע חזרת נוזל מהשאיפה לבקבוק ביכנר.

הדופן העבה של בקבוק ביכנר מספק לו את הכוח לעמוד בהפרש הלחצים תוך כדי הימצאות ואקום בתוכו. כלי זה משמש בעיקר יחד עם משפך ביכנר המותאם אליו דרך גומי או מתאם אלסטי (טבעת ביכנר) המורכבת בצוואר על גבי הבקבוק לסינון דגימות. משפך ביכנר מחזיק את הדגימה מבודדת מהיניקה על ידי שכבת נייר סינון. במהלך הסינון, התסנן נכנס ונשאר בבקבוק בעוד שהשאריות המוצקות נשארות על נייר הסינון במשפך.

בקבוק ביכנר יכול לשמש גם כמלכודת ואקום בקו ואקום כדי להבטיח שלא יועברו נוזלים מהשאוב או משאבת הוואקום (או מקור ואקום אחר) אל המכשיר אליו מוזרם הוואקום או להפך.

## קישורים חיצוניים

## הערות שוליים

קטגוריה:כלי מעבדה
People (אלבום)

**People** (בעברית: **אנשים**) הוא אלבום האולפן הרביעי של הזמרת-יוצרת והשחקנית ברברה סטרייסנד. האלבום יצא לאור בספטמבר 1964, על ידי חברת התקליטים קולומביה רקורדס. שם האלבום קרוי על שם שיר מתוך המחזמר של "מצחיקונת", בו ככיבה סטרייסנד בתפקיד הראשי.

## הצלחה
האלבום זכה להצלחה בארצות הברית כאשר הגיע למקום הראשון במדינה ונהיה לאלבום הראשון של הזמרת לעשות זאת ושהה שם במשך 5 שבועות. בנוסף הוא גם קיבל מעמד אלבום פלטינה על מכירות של מיליון עותקים. בשנת 1966 הוא יצא לאור מחדש בבריטניה תחת עטיפה שונה.

בשנת 2017, נבחר האלבום לשימור ברישום הלאומי להקלטות על ידי ספריית הקונגרס כ"משמעותי מבחינה תרבותית, היסטורית או אמנותית."

## שבחים
האלבום זיכה את הזמרת בפרס גראמי בקטגוריית "הביצוע הווקאלי הנשי הטוב ביותר" ובכך זה היה הפרס השלישי בו זכתה הזמרת. בנוסף האלבום גם זכה בשני פרסים נוספים: בקטגוריית העטיפה הטובה ביותר, פרס שניתן למעצבי העטיפה רוברט קאטו ודון ברוסטיין ופרס "הליווי/הסידור הטוב ביותר" שניתן לליווי בקולות רקע או לליוויי של קולות נגינה. פרס זה ניתן לפיטר מאטץ.

## רשימת רצועות

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי מייק ברניקר
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:אלבומי חברת קולומביה רקורדס
טוגריל בכ

**טוּגרִיל בכ** (בפרסית: **طغرل بیک ابوطالب محمد بن میکائیل**, בתעתיק מדויק: **טֻעְ'רִל בּיכּ אַבּוּטַאלִבּ מֻחַמַּד בּן מִיכָּאִיל**) היה מנהיג טורקמני ומייסדה של האימפריה הסלג'וקית הגדולה.

## ביוגרפיה
מקורו של טוגריל בכ לא ידוע, משוער כי נולד או בצפון ח'וראסאן (טורקמניסטן של היום) או צפונית לשם בטרנסאוקסאניה.

טוגריל איחד את השבטים הטורקמנים של הערבה האירואסייתית הגדולה לתוך קונפדרציה תחת שמו של אבי השבטים, סלג'וק. יחדיו, הם כבשו את מזרח ממלכת פרס (ח'וראסאן) מידי השושלת הע׳זנווית לפני שהמשיכו לתוך לב פרס. בשנת 1054 כוחות בפיקודו פלשו לתחומי האימפריה הביזנטית אך נעצרו בסביבות מנציקרט על ידי כוחות ארמנים בראשות בזיל אפוקאפס.
ממוזער|האימפריה הסלג'וקית במותו של טוגריל.
לאחר מכן, בהסכמת הח'ליפה אל-קאא'ם הראשון, כבש טוגריל את בגדאד, הבירה של החליפות העבאסית אשר נפלה קודם לכן לידי השושלת הבויהית, בשנת 1055. טוגריל לקח את המושכות מעל הצבא העבאסי ותקף את האימפריה הביזנטית ואת החליפות הפאטימית בשביל להרחיב את גבולות ממלכתו ולאחד מחדש את העולם המוסלמי תחת ממשל אחד של האסלאם הסוני.

האימפריה הסלג'וקית בסוף חייו של טוגריל התפשטה משינג'יאנג, נהר סיר דריה, קאבול, בלוצ'יסטן, המפרץ הפרסי (כולל כווית), חג'אז עד לתימן, חצי האי סיני, מרכז אסיה הקטנה (אנטוליה) ודאגסטן. בכך כיסתה כמעט 4,000,000 קילומטרים רבועים.

טוגריל נפטר בעיר ריי. חסר ילדים. אחיינו אלפ ארסלאן ירש את הכס הסלג'וקי.

מקור כוחו של טוגריל נעוץ בעובדה שהביא את הכוח של לוחמי הערבה האסייתית לעבר העולם המוסלמי. דוגמה טובה לכוחם של לוחמי הערבה היא שכעבור כ-150 שנים מאז שלטון טוגריל, השבטים המונגולים יאוחדו תחת ג'ינגיס חאן להקמת האימפריה המונגולית אשר כבשה יותר מחצי אירואסיה ובכך הפכה לאימפריה השנייה בגודלה בכל ההיסטוריה (לאחר האימפריה הבריטית).

## קישורים חיצוניים

* 

קטגוריה:סלג'וקים
קטגוריה:שליטי איראן
קטגוריה:מלכי פרס
קטגוריה:טורקים
קטגוריה:עמים טורקיים
קטגוריה:ילידי 990
קטגוריה:נפטרים ב-1063
LoRa

**LoRa** (ראשי תיבות של "**Lo**ng **Ra**nge", באנגלית: "טווח ארוך") הוא פרוטוקול תקשורת לרשת אזורית בהספק נמוך (**LPWAN**). הוא מבוסס על טכניקות אפנון מסוג Spread Spectrum. הפרוטוקול פותח על ידי חברת סיקלאו (Cycleo) מגרנובל שבצרפת ונרכש על ידי חברת סמטק (Semtech), המייסדת של איגוד ה-LoRa.

## תכונות
[300px|ממוזער|מבנה [חבילת נתונים בתקן LoRa]]
300px|ממוזער|סוגי מכשירים (class) בתקן LoRa
LoRa מבצעת תקשורת אלחוטית בתחומי תדר שלא דרושים רישוי כגון:
* 433MHz
* 868MHz (אירופה)
* 915MHz (אוסטרליה וצפון אמריקה)
* 923MHz (אסיה)

LoRa מאפשר תקשורת לטווח של כ-10 ק"מ (בשטחים פתוחים יחסית) תוך צריכת חשמל נמוכה. הפרוטוקול מתקנן את השכבה הפיזית, ואילו טכנולוגיות ופרוטוקולים אחרים כגון LoRaWAN מתקננים שכבות גבוהות יותר.

קצב הנתונים שהפרוטוקול מאפשר הוא בין 0.3 קס"ש (קילו־סיביות לשנייה) ל-27 קס"ש.

בינואר 2018 הוכרזו ערכות שבבים חדשות של LoRa, עם צריכת חשמל מופחתת, יכולות תקשורת משופרות, ורכיבים אלקטרוניים שעברו מזעור נוסף, בהשוואה לדור השבבים הקודם.

רכיבי LoRa מכילים אפשרות לאיתור מיקומים באמצעות טרילטרציה (trilateration – תילות צלעות; אין לבלבל עם טריאנגולציה) מבוססת אותות זמן מ-Gateway.

פרוטוקולי LoRa ו-LoRaWAN מאפשרים תקשורת לטווחים ארוכים יחסית, ומשמשים בעיקר לאינטרנט של הדברים.

מאריכי טווח של LoRaWAN נקראים LoRaX.

## גרסאות
* ינואר 2015: 1.0
* פברואר 2016: 1.0.1
* יולי 2016: 1.0.2
* אוקטובר 2017: 1.1, הוספת Class B
* יולי 2018: 1.0.3

## קישורים חיצוניים

* איגוד ה-LoRa
* LoRaWAN כרשת IoT פרטית רחבה, בעלת צריכת חשמל נמוכה

## הערות שוליים

קטגוריה:פרוטוקולי תקשורת
פאטמה סמורה

**פאטמה סמבה דיוף סמורה** (באנגלית: **Fatma Samba Diouf Samoura**; נולדה ב-9 בספטמבר 1962) היא דיפלומטית לשעבר, וכיום מכהנת כמזכירה הכללית של פיפ"א תחת מועצת פיפ"א. ב-2018 דורגה במקום הראשון ברשימת הנשים החזקות ביותר בספורט של מגזין פורבס.

## ביוגרפיה
סמורה, ילידת סנגל, הצטרפה ב-1995 לתוכנית המזון העולמית של האומות המאוחדות ותפקדה כנציגה ראשית של תוכנית המזון בג'יבוטי וקמרון, ועבדה במשרדים הראשיים ברומא שבאיטליה, ובנוסף מילאה תפקידים שונים במקרי חירום בקוסובו, ליבריה, ניקרגואה, סיירה לאון ומזרח טימור.

ב-1 בנובמבר 2007 מונתה על ידי מזכ"ל האום באן קי-מון כסגן רכז הומניטארי במזרח צ'אד ומוקמה קרוב לחבל דרפור שבסודאן במטרה לטפל בבעיית הפליטים והעקורים.

ב-13 במאי 2016 מונתה כמזכירה הכללית של פיפ"א תחת מועצת פיפ"א על ידי הנשיא ג'אני אינפנטינו והחלה את תפקידה ב-20 ביוני. היא החליפה את מרקוס קטנר שהודח עקב פרשת השחיתות בארגון, וכחלק מתפקידה היא אחראית על הצד המסחרי והתפעולי של הארגון.

ב-2018 דורגה במקום הראשון ברשימת הנשים החזקות ביותר בספורט של מגזין פורבס, וכמו כן הוצגה בתוכנית 100 נשים של ה-BBC.

## קישורים חיצוניים

* ביוגרפיה, באתר פיפ"א

קטגוריה:דיפלומטים
קטגוריה:עסקני כדורגל
קטגוריה:פיפ"א
קטגוריה:זוכות פרס 100 נשים (BBC)
קטגוריה:נשים סנגליות
קטגוריה:סנגליות שנולדו ב-1962
קטגוריה:סנגלים שנולדו ב-1962
Funny Girl (Original Broadway Cast Recording)

**** (בעברית: **מצחיקונת (קאסט ההקלטות המקורי של ברודוויי**) הוא אלבום מחזמר, המורכב משירים מתוך המחזמר של "מצחיקונת". את רוב שירי המחזמר ביצעה סטרייסנד עצמה או בליווי הקאסט כאשר מספר שירים גם בוצעו ללא הזמרת.

## רקע
הקלטות השירים התרחשו יום אחד בלבד והאלבום יצא כשבוע לאחר ההקלטות על ידי חברת התקליטים קפיטול רקורדס ובכך זו הייתה הפעם הראשונה שאלבום של סטרייסנד או אלבום שהיא מעורבת בו לא יצא על ידי קולומביה רקורדס.

## הצלחה
האלבום הצליח להגיע למקום השני במצעד הבילבורד 200, שבארצות הברית והגיע למעמד אלבום זהב במדינה על מכירות של למעלה מ-500 אלף עותקים. בנוסף האלבום גם זכה בפרס גראמי בקטגוריית "אלבום המחזמר הטוב ביותר".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:פסקולים מ-1964
קטגוריה:אלבומי ברברה סטרייסנד
קטגוריה:אלבומי מחזמר
קטגוריה:פסקולים באנגלית
קטגוריה:אלבומי חברת קפיטול רקורדס
One More River to Cross

**One More River To Cross** (בעברית: **עוד נהר אחד לחצות**) הוא אלבום האולפן העשירי של להקת הבלוז רוק האמריקאית קנד היט, שיצא בשנת 1973 על ידי אטלנטיק רקורדס. זהו האלבום היחיד של הלהקה שיצא על ידי לייבל זה, לאחר שהלהקה ניהלה קונפליקט עם הלייבל המרכזי שלה, ליברטי רקורדס, בעקבות חוזה לא מחייב. האלבום הופק על ידי בארי בקט ורוג'ר הוקינס, חברי קבוצת "Muscle Shoal Horns". זהו אלבום רוק בלוז ודלתא בלוז. את עטיפת האלבום, המציגה איור אמורפי של ציפורי פלמינגו, עיצב ארני קפלו.

## רשימת שירים

# One More River to Cross" - 3:10" (דניאל מור)
# L.A. Town" - 3:28" (כל הלהקה)
# I Need Someone" - 4:54" (בוב הייט)
# Bagful of Boogie" - 3:34" (כל הלהקה)
# I'm a Hog for You Baby" - 2:40" (ג'רי ליבר ומייק סטולר)
# You Am What You Am" - 4:31" (ג'יימס שיין)
# Shake, Rattle and Roll" - 2:31" (ג'ואל סקוט היל)
# Bright Times Are Comin'" - 3:11" (כל הלהקה)
# Highway 401" - 3:53" (כל הלהקה)
# We Remember Fats" - 5:07" (פאטס דומינו)

## קישורים חיצוניים

קטגוריה:אלבומי חברת אטלנטיק רקורדס
קטגוריה:אלבומי קנד היט
סורת א-דח'אן

ממוזער|עמוד מהקוראן המציג חלק מסורת א-דֻח'אן
**סורת א-דֻח'אן** (בערבית: **سورة الدخان**, "העשן" או "הקיטור") היא הסורה ה-44 בקוראן.

הסורה מונה 59 פסוקים, ושמה נגזר מפסוק 10.

## תוכן הסורה
* פסוקים 1–8 מתארים חלק ממאפייניו ותכונותיו של הקוראן.
* פסוקים 9–16 מתארים עונש ששבט קורייש קיבלו לכאורה מאללה.
* פסוקים 17–33 מגוללים את סיפורם של משה ובני ישראל, ולבסוף מתארים כיצד הוכחדו אנשיו של פרעה.
* פסוקים 34–50 דנים בעונש של החוטאים בעולם הזה ובעולם הבא.
* פסוקים 51–57 עוסקים בגמול ובשכר שיקבלו המאמינים והצדיקים בעולם הבא.
* פסוקים 58–59 הם אזהרה מפני העונש האלוהי.

## במסורת האסלאמית
ישנו חדית' שבו מוחמד אמר שמי שקורא את הסורה הזאת ביום שישי, הן בבוקר והן בערב, יזכה לכך שאללה יבנה לו אחוזה מפוארת בגן העדן. לפי חדית' אחר, אדם שקורא את הסורה הזאת בלילה לפני שהוא הולך לישון, יתעורר כששבעים אלף מלאכים מבקשים עבורו סליחה על חטאיו. בחדית' אחר נאמר שהאדם אשר קורא את הסורה הזאת בערב שישי, יזכה לכך שאללה יסלח וימחל לו על חטאיו.

## קישורים חיצוניים

## הערות שוליים

א-דח'אן
אמנות הארץ (פסטיבל)

**אמנות הארץ** היה פסטיבל אמנות שנמשך ערבים אחדים ונערך בעיר תל אביב-יפו, אחת לשנה, בחול המועד סוכות בין השנים 2002–2008. באירוע התקיימו מיצבים, מיצגים וסדנאות יצירה לילדים ובמקביל הוצעו למכירה עבודות אמנות בדוכנים מסחריים ששכרו אמנים וגלריות בפסטיבל. האירוע שהתקיים בחסות עיתון הארץ, משך אליו עשרות אלפי מבקרים מדי יום.

## היסטוריה
בחמש שנותיו הראשונות התקיים הפסטיבל בתחנת הכוח רידינג, סמוך לנמל תל אביב המשופץ, כחלק ממהלך חשיפת הנמל על ידי עיריית תל אביב. בשנתו השישית, 2007 הפסטיבל שינה מיקום והתקיים לראשונה בנמל יפו, שבאותם ימים היה בתהליך שיקום ושימור.
מטרת האירוע, אליו הכניסה הייתה חופשית, הייתה להוציא את האמנות מהמוזיאונים ומהגלריות למפגש בלתי אמצעי בין אמנות ישראלית עכשווית לבין הקהל הרחב. מוזיאונים וגלריות, ביניהם מוזיאון ישראל, מוזיאון הרצליה, המשכן לאמנות עין חרוד, אמנות לעם והמרכז הישראלי לאמנות דיגיטלית בחולון הציגו עבודות בפסטיבל.
בין אוצרי האירוע היו רותי דירקטור, דורון רבינא, טל בן צבי ואורי דסאו.

## ביקורת
בשנה הראשונה שלו עורר הפסטיבל ביקורת רבה מצד אנשים מעולם האמנות, שהתלוננו על חוסר בתיחום הברור בין היצירות ה"אמנות הגבוהה" שהוצגו בתוך המבנה. בשנה השנייה היה בידול ברור בינם לבין העבודות שבתערוכה, עקב הביקורת. באתר הוצבו דוכני שתייה ומזון, מה שעורר ביקורת על רמת המסחריות שגברה במובנים רבים על רמת התרבות שהתיימר לספק האירוע.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:פסטיבלי אמנות
קטגוריה:תל אביב-יפו: פסטיבלים
אנרי דלונה

**אנרי דלונה** (בצרפתית: **Henri Delaunay**; 15 ביוני 1883 – 9 בנובמבר 1955) היה מנהל כדורגל צרפתי אשר כיהן בתפקידים בכירים בהתאחדות הצרפתית, פיפ"א ואופ"א, הוגה גביע העולם, אליפות אירופה וגביע אירופה לאלופות, ואשר על שמו נקרא גביע אליפות אירופה.

## ביוגרפיה
דלונה נולד בפריז שבצרפת ושיחק בצעירותו בקבוצת כדורגל בעיר הולדתו ובהמשך היה שופט כדורגל, אך פרש עקב פציעה במהלך משחק כדורגל כאשר כדור פגע בפניו והוא בלע את המשרוקית ושבר את שיניו.

ב-1905 החל את דרכו כעסקן ספורט כאשר מונה לתפקיד נשיא קבוצת הכדורגל בה שיחק בעבר ובהמשך מונה למזכיר הכללי של הוועדה האינטר-פדרלית הצרפתית (CFI). כאשר התאחדות הכדורגל הצרפתית הוקמה והחליפה את ה-CFI ב-1919, מונה למזכיר הכללי של ההתאחדות החדשה.

דלונה כיהן בדירקטוריון פיפ"א מ-1924 עד 1928, והיה מחלוצי הרעיון להקמת תחרות גביע העולם בכדורגל יחד עם נשיא פיפ"א ז'יל רימה, ודחף להקמת אליפות אירופה בכדורגל וגביע אירופה לאלופות כבר ב-1927, ועל שמו נקרא הגביע באליפות אירופה.

הוא היה ממייסדי אופ"א וכיהן כמזכיר הכללי של הארגון מיום הקמתו ב-15 ביוני 1954 עד יום פטירתו ב-9 בנובמבר 1955. בנו פייר דלונה ירש את תפקידו כמזכיר הכללי לאחר מותו.

## קישורים חיצוניים

## הערות שוליים

קטגוריה:עסקני כדורגל
קטגוריה:עסקני ספורט צרפתים
קטגוריה:צרפתים שנולדו ב-1883
קטגוריה:צרפתים שנפטרו ב-1955
Wake Me Up Before You Go-Go

"**Wake Me Up Before You Go-Go**" הוא שיר של הצמד האנגלי !Wham, יצא לאור לראשונה כסינגל בבריטניה ב-14 במאי 1984. הפך ללהיט הראשון שלהם בבריטניה ובארצות הברית. הוא נכתב והופק על ידי ג'ורג' מייקל. הסינגל הגיע למעמד של פלטינה בארצות הברית, שהנציח באותה עת מכירות של למעלה משני מיליון עותקים. בקליפ מופיעים מייקל ורידגלי לבושים בחולצות "אוברסייז" שנוצרו על ידי קתרין המנט, והתחילו שיגעון בסדרת "VH1 I Love the 80s" משנת 2002.

השיר דורג במקום ה-28 במאה השירים הגדולים ביותר בשנות ה-80 של VH1.

## רקע
ההשראה של מייקל לשיר הייתה פתק שאנדרו רידג'לי השאיר להוריו, הוא התכוון לכתוב "wake me up before you go" (תעיר אותי כשאתה הולך), אבל הוא כתב בטעות פעמיים "up", אז רידג'לי החליט לכתוב פעמיים "go" בכוונה וכך נוצר שם השיר.

בשנת 1984 ג'ורג' מייקל דיבר על השיר ואמר:

"רק רציתי להכין תקליט פופ אנרגטי באמת שהיה בו את כל האלמנטים הטובים ביותר בתקליטי שנות החמישים והשישים, בשילוב עם הגישה שלנו, שהיא ללא ספק אופטימית יותר וצעירה הרבה יותר מאותם תקליטים. זה אחד מאותם סינגלים שנוצרים מההשפעות האישיות שלך; זה מזכיר לי כל כך הרבה תקליטים שונים שלא הצלחתי ממש לפרוץ אותם. עשיתי דוגמה בבית שפשוט היה בה צליל בס ושירה. בדרך כלל אני כותב את התקליט בראש; אני יודע מה יהיו כל החלקים ואני שר אותם לכל המוזיקאים שלנו. וזה היה נהדר. ... למעשה עשינו זאת כחזרה. השתמשנו ב-LinnDrum מכיוון שהמתופף איחר, וזה היה שיר כל כך טוב ששמרנו עליו"

השיר נכנס למצעד הסינגלים בבריטניה במקום הרביעי וטיפס למקום הראשון שבעה ימים לאחר מכן ונשאר שם שבועיים. השיר עלה גם לראש ה-בילבורד הוט 100 בארצות הברית, כשהוא מחזיק במקום הראשון במשך שלושה שבועות.

השרוול הבריטי עוצב על ידי פיטר סאוויל, עם צילום על ידי טרבור קי.

## ביקורות
### רשימות כל הזמנים

## קליפ
את הקליפ לשיר ביים אנדי מוראהן. הוא מציג את הלהקה שמופיעה עבור קהל של בני נוער בעיקר באקדמיה בריקסטון בדרום לונדון. הלהקה לבשה עיצובים של חולצת טריקו של קתרין המנט בה נכתב "CHOOSE LIFE".

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי ג'ורג' מייקל
קטגוריה:שירים על ריקודים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אפיק רקורדס
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס
סמל העיר צפת

**סמל העיר צפת** הוא סמלה הרשמי של העיר צפת והעירייה אשר אומץ ב-1958.

## תיאור הסמל
הסמל מורכב ממלבן בעל ציצה בצורה המשווה לסמל צורה של ספר תורה ספרדי. גוף הסמל מחולק לריבועים באמצעות קווים כפולים, בתוך הריבועים ציורים של ענף זית, לוח צבעים, ציפור וגלים. בראש הסמל מופיע השם "צפת" בצהוב, ומעליו קישוטי תורה בצורת פרי רימון. הצבע השולט בסמל הוא כחול כהה.

לעיתים מופיע הסמל כשענף הזית ולוח הצבעים מופיעים בצבע, ולעיתים כשרק לוח הצבעים מופיע בצבע.

### סמליות
צורת הסמל כספר תורה מסמלת את היסטורית העיר כמרכז תורני משמעותי ואחת מארבע ערי הקודש. הסמלים על גבי הסמל נועדו לסמל את ייחודיות העיר ואת מיקומה הגאוגרפי:
* **קישוטי הרימון** - נועדו ליצור את צורת ספר התורה אבל גם מהווים סמל לאמונה ומעשים טובים.
* **ה[[יונה]]** - מסמל את הר מירון שהעיר צופה אליו.
* **הגלים** - מסמלים את ים כנרת שהעיר צופה אליו.
* **ענף הזית** - מסמל את עצי הזית שמאפיינים את אזור הגליל ואת זמן הזית הגלילי שהיה בשימוש בבית המקדש.
* **[[לוח צבעים|לוח הצבעים]]** - מסמל את יופייה של העיר ואת קריית האמנים שבה.

## שימוש
סמל זה הונצח על בול של דואר ישראל שהונפק ב-2 בפברואר 1966 בערך נקוב של 0.37 ל"י בעיצוב האחים שמיר.

## קישורים חיצוניים

## הערות שוליים

צפת
קטגוריה:צפת: תרבות
אלכסיי פוקושבסקי

**אלכסיי פוקושבסקי** (בסרבית: **Aleksej Pokuševski**, ביוונית: **Αλεξέι Ποκουσέβσκι**; נולד ב-26 בדצמבר 2001) הוא כדורסלן סרבי, בעל אזרחות יוונית, המשחק בקבוצת פרטיזן בלגרד המשחקת בליגת העל הסרבית, הליגה האדריאטית וביורוליג.

## נעוריו
הוריו של פוקושבסקי הם אזרחי קוסובו, אשר היגרו לבלגרד שבסרביה בשנת 1999, בעקבות מלחמת קוסובו. לאחר לידתו של אלכסיי, עברה המשפחה להתגורר בעיר נובי סאד.

בשנת 2015, בגיל 13, החל לשחק בקבוצת הנוער של מועדון אולימפיאקוס היווני, ומכיוון ששיחק בליגה יוונית מקצועית לפני גיל 14, זכה לאזרחות יוונית. בשנת 2018, לקראת טורניר גביע העולם בכדורסל עד גיל 17, בחר לייצג את נבחרת סרביה, ובכך ויתר למעשה על כל השתתפות עתידית במדי נבחרות יוון. באותה שנה השתתף במחנה "כדורסל ללא גבולות" האירופי שהתקיים בבלגרד, ובשנת 2019 השתתף ב"משחק האולסטאר" של הטורניר הבינלאומי אשר נערך בשארלוט, ארצות הברית.

## קריירה מקצועית
### אולימפיאקוס
בעונת  שיחק לסירוגין עבור קבוצת הבוגרים של אולימפיאקוס מליגת העל היוונית, ועבור קבוצת הבת שלה מהליגה היוונית השנייה ("ליגת A2"). ב-19 במרץ 2019 השתתף במשחק היורוליג הראשון שלו, בין אולימפיאקוס לבאיירן מינכן, ובכך הפך לשחקן הצעיר ביותר בתולדות המועדון אשר משחק ביורוליג – בגיל 17 שנים ו-83 ימים. בעונה העוקבת הפך לשחקן רוטציה קבוע בקבוצת הבת של המועדון, ורשם ממוצעים של 10.8 נקודות ו-7.9 ריבאונדים למשחק בליגת A2. לאורך שתי עונותיו עם אולימפיאקוס ביורוליג שותף בשלושה משחקים בלבד, במשך כ-8 דקות בסך הכול.

### אוקלהומה סיטי ת'אנדר
בדראפט ה-NBA 2020 נבחר פוקושבסקי בבחירה ה-17 על ידי מינסוטה טימברוולבס, ומיד הועבר בטרייד לאוקלהומה סיטי ת'אנדר.

### שארלוט הורנטס
ב-28 בפברואר 2024 חתם כשחקן חופשי בשארלוט הורנטס.

### חזרה לאירופה
ב-20 באוגוסט 2024 לאחר ארבע שנות NBA
חזר לאירופה וחתם על חוזה לארבע שנים בפרטיזן בלגרד.

## סטטיסטיקות
### יורוליג

### NBA

## קישורים חיצוניים

## הערות שוליים

קטגוריה:כדורסלנים סרבים
קטגוריה:כדורסלנים יוונים
קטגוריה:כדורסלני אולימפיאקוס
קטגוריה:בחירות דראפט של מינסוטה טימברוולבס
קטגוריה:כדורסלני אוקלהומה סיטי ת'אנדר
קטגוריה:כדורסלני פרטיזן בלגרד
קטגוריה:סרבים שנולדו ב-2001
קטגוריה:יוונים שנולדו ב-2001
סרגיי צ'רפנין

**סרגיי אלכסנדרוביץ' צֶ'רֶפְּנין** (ברוסית: **Серге́й Александрович Черепнин**; נולד ב-2 בפברואר 1941) הוא מלחין ובונה כלי נגינה אלקטרוניים צרפתי-אמריקאי, ממוצא רוסי-סיני. צ'רפנין נודע ביצירת הסרגיי מודולר סינתיסייזר.

## ביוגרפיה
סרגיי צ'רפנין נולד באיסי-לה-מולינה, סמוך לפריז, בנו של המלחין אלכסנדר צ'רפנין ונכדו של המלחין ניקולאי צ'רפנין. אמו הייתה הפסנתרנית סינית לי הסיין מינג.

סרגיי החל את לימודי ההרמוניה אצל נדיה בולאנז'ה ומ-1958 עד 1963 למד באוניברסיטת הרווארד אצל לאון קירשנר ובילי ג'ים לייטון. הוא התאזרח בארצות הברית בשנת 1960. ב-1961 למד בסמינר הקיץ למוזיקה חדשה בדרמשטאדט אצל לואיג'י נונו. בהמשך למד באירופה אצל פייר בולז, הרברט איימרט וקרלהיינץ שטוקהאוזן. מ-1968 עד 1970 השתתף בתוכנית האינטרמדיה באוניברסיטת ניו יורק

כמדריך ב"קאל-ארטס" בהנחיית מורטון סובוטניק, נחשף סרגיי לכמה מן הסינתיסייזריים המודולריים המוקדמים שעיצב דון בוצ'לה. סביבה זו הוליכה את סרגיי לפתח מערכת סינתיסייזר מודולרית הקרויה על שמו, "סרגיי מודולר". כלים אלקטרוניים יוצרו על ידי החברה שלו, "סרגיי מודולר מיוזיק סיסטמס", שנוסדה באופן רשמי בשנת 1974 ושכנה במקומות שונים בקליפורניה, בהם הוליווד וסן פרנסיסקו. אחרי סגירת החברה ב-1986, חזר סרגיי לצרפת.

מאז 2018 חזר סרגיי לעסוק בסינתזה מודולרית, לאחר שמונה כ"אחראי ראשי לחדשנות" בחברה גרמנית, המתמקדת בעיקר בבנייה מחודשת של "סרגיי מודולר" תוך שימוש בטכניקות ייצור מודרניות.

אחיו של סרגיי, איוואן צ'רפנין, היה גם הוא מלחין בעל-שם, וגם בניו של איוואן, סטפאן (נולד ב-1977) וסרגיי (נולד ב-1981) עוסקים בהלחנה.

## יצירותיו
רשימת יצירות נבחרות:
* "אינוונציות", לפסנתר (1960)
* שלישיית פסנתר (1960)
* שלישיית מיתרים (1960)
* רביעיית מיתרים (1961)
* "קדיש" (טקסט מאת אלן גינסברג, לקריין, חליל, אבוב, קלרינט, כינור, פסנתר, שני כלי הקשה (1962)
* "בסים ממוספרים", ל-7–77 כלים (1964)
* "קטע הבוקר שאחרי" לסקסופון ופסנתר (1966)
* "שני סרטי הקלטה (רקע לג'וזפה II-I)" לסרט הקלטה של 4 רצועות (1966)
* "עוד שני סרטי הקלטה (חיבור וחיסור)" לסרט הקלטה של 2 רצועות (1966)
* "יום שקט אצל באך", לכלי סולו וסרט הקלטה (1967)
* "חתיכת עץ" קטע מולטי-מדיה לנגנים ושחקנים (1967)
* "חתיכת עץ עם אשה בוכה", קטע מולטי-מדיה לנגנים, נשים, פועלי במה וסרט הקלטה (1967)
* "סרט", לכלי נגינה של האחים באשה, כלי נגינה מסורתיים, מכונות הקלטה, הגברה בארבעה ערוצים, וסתי צליל טבעתיים, תיאטרון, במה ותאורה (1967)
* לאילונה קאבוש, לפסנתר (1968)
* מוזיקת מוות מוחלט", לסקסופון מוגבר והרכב קאמרי (1968)
* "כובע לג'וזף בויס", לשחקן וסרט הקלטה (1968)
* "Paysages électroniques" פסקול סרט (1977)
* "Samba in Aviary", פסקול סרט (1978)

## קישורים חיצוניים

* ראיון עם סרגיי צ'רפנין
* פְריז/תצוגה של סרגיי צ'רפנין

קטגוריה:אמריקאים שנולדו ב-1941
קטגוריה:משפחת צ'רפנין
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
יאנוש המרשלג

**יאנוש המרשלג** (בהונגרית: **Hammerschlag János,** פראג, 10 בדצמבר 1885 – בודפשט, 21 במאי 1954) היה נגן עוגב וצ'מבלו, היסטוריון ומבקר מוזיקה, מלחין, מרצה באקדמיה, יהודי-הונגרי יליד צ'כיה (אז האימפריה האוסטרו-הונגרית).

## קורות חיים
יאנוש המרשלג נולד למשפחה יהודית, בן ליואכים המרשלג, סוחר עצים יליד קולין (Kolín) בבוהמיה, ולאירנה צ'ונגרדי ילידת בודפשט. הוא למד באקדמיה למוזיקה ע"ש פרנץ ליסט בבודפשט, שם קיבל תואר בעוגב (אורגן). הוא היה תלמידו של יאנוש קוסלר ושל דז'ה אנטלפי-ז'ירוש. הוא כתב ביקורות מוזיקה מאז 1912, לאחר שהיה מבקר המוזיקה של העיתון פסטר לויד ואחר כך של כתב העת הספרותי-אמנותי ניוגט במשך כמה שנים. מספטמבר 1919 ועד מותו, בהפסקות קצרות, היה מורה במוסד האקדמי למוזיקה "מוזיקה לאומית", ומשנת 1947 עד 1949 היה מנהל המוסד. בשנת 1920 ארגן אנסמבל למוזיקה קאמרית, ממנו הוקמה בשנת 1923 אגודת מוטט ומדריגל (Motett- és Madrigáltársulat). הוא היה היועץ והמנצח המוזיקלי של האגודה.

הוא היה אנין טעם מצוין במוזיקה ישנה יותר. עסק בעיקר בסוגיות של סגנון והיסטוריה של ביצועים.

נפטר ב־21 במאי 1954 בבודפשט.

## קברו
קברו נמצא בבית הקברות היהודי פרקשרט בבודפשט (חלקה: D / 1, שורה: 2, קבר: 9).

## עבודתו העיקרית
* יצירות לפסנתר ולעוגב, קנטטת מזמורים ( דוד ושלמה, 1945)

## כתביו
* באך (בודפשט, 1926)
* *Der weltliche Charakter ב-Bachs Orgelwerken* (Bach-Probleme, 1950)
* *Wenn Bach ein Tagebuch geführt hätte ...* (בודפשט, 1955, בעברית: לו יוהאן סבפסטיאן באך היה כותב יומן. 1958)
* מאמר מאת יאנוש המרשלג על אמנותו של באך פורסם בניוגט (כתב עת) בשנת 1925
* מאמר של יאנוש המרשלג על בטהובן בכתב העת ניוגט ב-1915 

## לקריאה נוספת
* לקסיקון ביוגרפי הונגרי
* פורטל היסטורי של תקופת העבר
* A Short History of Harpsichord Playing in Hungary

## קישורים חיצוניים
* יאנוש המרשלג (באנגלית) Grove Music Online
* יאנוש המרשלג (באנגלית) encyclopedia.com
* יאנוש המרשלג (באנגלית) MUSICALICS
* יאנוש המרשלג (בצרפתית)

## הערות שוליים

קטגוריה:ניצולי השואה: הונגריה
קטגוריה:נגני עוגב יהודים
קטגוריה:נגני צ'מבלו יהודים
קטגוריה:נגנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מבקרי מוזיקה יהודים הונגרים
קטגוריה:מוזיקאים יהודים הונגרים
קטגוריה:מלחינים יהודים הונגרים
קטגוריה:ילידי 1885
קטגוריה:נפטרים ב-1954
כללי הזכאות של פיפ"א

**כללי הזכאות של פיפ"א** הם אוסף החוקים הקובעים האם שחקן כדורגל כשיר לייצג מדינה מסוימת בתחרויות בינלאומיות ובמשחקי ידידות. במאה ה-20 פיפ"א אפשרה לשחקן לייצג כל נבחרת לאומית, כל עוד השחקן החזיק באזרחות של אותה מדינה. בשנת 2004, בתגובה למגמה ההולכת וגוברת להתאזרחות של שחקנים זרים, שינתה פיפ"א את החוקים כך שעל השחקן להיות בעל זיקה למדינה שברצונו לייצג. כחלק מכללים אלו, פיפ"א יכולה לבטל תוצאות משחקים בינלאומיים הכוללים שחקנים שאינם כשירים, ועשתה זאת בעבר.

בתחילת הדרך אפשרה פיפ"א לשחקנים לייצג כל נבחרת ובתנאי שיש להם אזרחות באותה המדינה. שחקנים מוכרים כמו אלפרדו די סטפנו (נבחרת ארגנטינה ונבחרת ספרד), פרנץ פושקש (נבחרת הונגריה ונבחרת ספרד), ז'וזה אלטפיני (נבחרת ברזיל ונבחרת איטליה) ייצגו יותר מנבחרת אחת במהלך הקריירה שלהם ולאסלו קובאלה אשר ייצג 3 נבחרות שונות (נבחרת צ'כוסלובקיה, נבחרת הונגריה ונבחרת ספרד).

ב-2004 נכנסה לתקופה פסיקה חדשה הקובעת ששחקן יכול לייצג מדינה אחת בתחרויות בינלאומיות בגיל נוער ואחרת בבוגרים, באם הבקשה נעשית לפני גיל 21. הראשון שעשה זאת היה אנטאר יחיא ששיחק בנבחרת צרפת עד גיל 18 ועבר לייצג את נבחרת אלג'יריה.

באותה השנה, ובעקבות אזרוח של שחקנים ברזילאים בקטר וטוגו, הוחלט בקונגרס פיפ"א להקשות על שחקנים לעבור בין נבחרות על ידי הוספה של סעיף זיקה למדינה שקובע שלפחות אחד ההורים או הסבים של השחקן נולד במדינה אליה הוא מעוניין לעבור, או שהשחקן יהיה תושב לפחות שנתיים באותה המדינה. לפי כללים אלו, הזכאות לפי מוצא מוגבלת לחלוטין למוצא ביולוגי, ואינם מתחשבים באימוץ כזכאות לייצוג מדינה.

ב-2007 התראיין ספ בלאטר ל-BBC ואמר שאם לא ימנעו את אזרוח השחקנים הברזילאים באירופה, אסיה ואפריקה, אז אליפות העולם ב-2014 או 2018 תהיה עם 16 קבוצות בעלות רוב של שחקנים ברזילאים. במאי 2008 הוחלט בקונגרס פיפ"א לשנות את שנות התושבות של השחקנים משנתיים ל-5 שנים ולקבוע שיספרו מגיל 18 ואילך.

### ענישה
באוגוסט 2011 הדיחה פיפ"א את נבחרת סוריה ממוקדמות מונדיאל 2014 לאחר ששיתפה את ג'ורג' מוראד במשחק נגד נבחרת טג'יקיסטן. מוראד שותף בעבר במשחק של נבחרת שוודיה ושיחק במדי סוריה ללא אישור של פיפ"א.

במשחקים הפסיפים ב-2015 שיתפה נבחרת ניו זילנד את דקלן ויין הדרום אפריקאי. נבחרת ונואטו התלוננה שויין בן 20 ולא ייתכן שגר בניו זילנד 5 שנים מגיל 18 כמו שקובע החוק, וקונפדרציית הכדורגל של אוקיאניה קיבלה את התלונה והדיחה את ניו זילנד.

במוקדמות מונדיאל 2018 שיתפה נבחרת בוליביה את נלסון דייוויד קבררה יליד פרגוואי ב-2 משחקים אשר אותם פיפ"א פסלה והעניקה ניצחון טכני בתוצאה 0–3 לנבחרות היריבות.

## ראו גם
* פיפ"א
* קונגרס פיפ"א

קטגוריה:כדורגל
קטגוריה:פיפ"א
פיליפ טאן

**פיליפ טאן** (באנגלית: **Philip Tan**; נולד ב-1978) הוא סופר וקומיקסאי הידוע בעיקר בזכות עבודתו על ספון, אקס-מן ואיירון מן.

## ביוגרפיה
טאן סיים את לימודי התואר הראשון באדריכלות באוניברסיטת סנטו תומאס.

טאן אייר קלפים למשחק הקלפים .

בשנת 2011 טאן היה האמן בהוקמן, שהיה חלק מההשקה המחודשת של חברת DC קומיקס, 52 החדשים.

בשנת 2016 פיליפ טאן עבד על הסדרה החדשה של יחידת המתאבדים יחד עם ג'ים לי.

## ביבליוגרפיה
Batman and Robin #4-6 (עם גרנט מוריסון, DC Comics, 2009)

### עטיפות
* (Uncanny X-Men #422-434 (2003–2004
* (Spawn #150-162 (2005–2007
* Green Lantern (Vol.4) #39C/0913 & #40-42
* Outsiders (2010) #26-29

## קישורים חיצוניים

## הערות שוליים

קטגוריה:מאיירים
קטגוריה:סופרים פיליפינים
קטגוריה:קומיקסאים פיליפינים
קטגוריה:פיליפינים שנולדו ב-1978
אלכס דאוסט

**אלכס אדוארד אלברט דאווסט** (באנגלית: **Alex Edward Albert Dowsett**; ) הוא רוכב אופני כביש מקצועי בריטי לשעבר, הוא הצטיין בדיסציפלינת מרוץ נגד השעון, וב-2015 הוא שבר את שיא השעה העולמי של ברכיבת מסלול ושיפר אותו ב-446 מטר, כשקבע שיא מרחק של 52.937 ק"מ.

## החיים המוקדמים
בנו של פיל דאווסט, נהג מרוצים לשעבר. דאווסט גדל ב-Little Baddow , ואחר למד בצ'למספורד. בתחילה הוא עסק בשחייה כספורט, ושחה עד חמישה ימים בשבוע, לפני שהתחיל לרכוב על אופני הרים יחד עם אביו.

## קריירה
### קריירה מוקדמת
דאווסט החל את דרכו במועדון האופניים של מלדון והמחוז בעיר צ'למספורד. כישרונו הוכר במהרה ודאווסט הפך לחלק מצוות הפיתוח של האקדמיה האולימפית הבריטית. הוא ניצח באליפות בריטניה עד גיל 23 במרוץ נגד השעון ב-2008 וב-2009. בשנת 2010 רכב בקבוצה האמריקאית Trek Livestrong  וזכה באליפות אירופה באופני כביש במרוץ נגד השעון, עד גיל 23. הוא גם זכה במדליית כסף מרוץ נגד השעון במשחקי חבר העמים ב-2010.

### Team Sky (2011–2012)
דאווסט חתם בקבוצת סקיי הבריטית כ"מקצוען מתחיל" לעונת 2011. הניצחון הראשון שלו עבור סקיי הגיע במרוץ נוקטורן  בלונדון. דאווסט סיים חמישי בדירוג הכללי בדנמרק רונדט  ב-2011, תוך שסייע לחבר הקבוצה סיימון גרנס לנצח במירוץ. הוא ניצח בקטע החמישי בטור דו פואטו-צ'רנטס  וסיים במקום השני בדירוג הכללי. בספטמבר הוא ניצח באליפות בריטניה נגד השעון . כן ניצח בקטע נגד השעון בטור של בריטניה.

במארס 2012 שבר דאווסט את המרפק בשלושת הימים של ברוז'-דה פאנה וכתוצאה מכך החמיץ את המחצית הראשונה של עונת המרוצים. דאווסט התאושש וסיים במקום השני באליפות הלאומית למרוצי כביש, ומאוחר יותר שמר על תואר אליפות המדינה במרוץ נגד השעון. מאוחר יותר בספטמבר, התחרה דאווסט באליפות העולם באופני כביש של UCI בכל שלושת אירועי העילית של הגברים, וסיים במקום השמיני במרוץ האישי נגד השעון.

### Team Katusha Alpecin

### Team Israel Start-Up Nation

## חיים אישיים
דאווסט סובל מהמופיליה ועונד שרשרת המפרטת את צרכיו הרפואיים בעת רכיבה. בשיחה בתוכנית על רכיבה ב-ITV ביולי 2013, דאווסט ציין את מצבו הרפואי כגורם מפתח בבחירתו באופניים תחרותיים בצעירותו, מכיוון שמשחקים כמו כדורגל ורוגבי נחשבו מסוכנים מדי. אמו הכניסה רפידות ברכיים וכתפיים למדי בית הספר שלו והוא לבש אימוניות מיוחדות.

הוא כנראה ספורטאי העלית היחיד הסובל ממצב זה. כתוצאה מכך, יש לו פטור מיוחד מדיניות ה"ללא מחטים" של האיגוד הבינלאומי לאופניים, שהונהגה בשנת 2011, כדי שיוכל להזריק לעצמו את חלבון הקרישה פקטור VIII כל 48 שעות.

דאווסט הקים את קרן הצדקה Little Bleeders במטרה להעלות את המודעות להמופיליה ולעודד ולתמוך בצעירים לעסוק בספורט. יש לו גם ערוץ יוטיוב משלו, שם הוא מתעד את חייו כרוכב אופניים מקצועי.

## קישורים חיצוניים

* 

## הערות שוליים

קטגוריה:רוכבי אופניים בריטים
קטגוריה:בריטים שנולדו ב-1988
ויליאם ליין וילסון

**ויליאם ליין וילסון** (באנגלית: **William Lyne Wilson**; 3 במאי 1843 - 17 באוקטובר 1900) היה פוליטיקאי ועורך דין אמריקאי מווירג'יניה המערבית. כאיש אגף "דמוקרטי הבורבון" של המפלגה הדמוקרטית הוא נבחר ב-1882 לבית הנבחרים של ארצות הברית וכיהן בו עד 1895. לאחר תום כהונתו בבית הנבחרים הוא מונה כמנהל הכללי של דואר ארצות הברית בממשלו של הנשיא גרובר קליבלנד, תפקיד בו הוא כיהן עד תום נשיאותו השנייה של קליבלנד ב-1897. לאחר מכן הוא שימש כנשיא אוניברסיטת וושינגטון ולי שבלקסינגטון, וירג'יניה.
## ראשית חייו
ויליאם ליין וילסון נולד בצ'ארלס טאון שבווירג'יניה (כיום בווירג'יניה המערבית). הוא למד בבית הספר התיכון המקומי וב-1860 סיים את לימודיו בקולג' הקולומביאני, כיום חלק מאוניברסיטת ג'ורג' וושינגטון.

במלחמת האזרחים הוא התגייס לצבא הקונפדרציה ושירת כטוראי ברגימנט הפרשים ה-12 של וירג'יניה.

לאחר המלחמה לימד וילסון במשך כמה שנים בקולג' בו הוא למד ובתקופה זו הוא סיים את לימודיו בבית הספר למשפטים. ב-1869 הוא התקבל ללשכת עורכי הדין ופתחו משרד פרטי בעיירת הולדתו. ב-1882 הוא נבחר כנשיא אוניברסיטת וירג'יניה המערבית.

ב-1868 נשא וילסון לאישה את נאני ג'דסון האנטינגטון, בתו של הכומר אדונירם ג'דסון האנטינגטון, פרופסור ליוונית בקולג' הקולומביאני.
## קריירה פוליטית
ב-1880 היה וילסון נציג לוועידה הארצית של המפלגה הדמוקרטית. זמן קצר לאחר מכן הוא נבחר מטעם המפלגה לבית הנבחרים של ארצות הברית. הוא נבחר מחדש חמש פעמים וכיהן כחבר הבית משנת 1883 ועד 1895. בשנתיים האחרונות לכהונתו הוא שימש כיושב ראש הוועדה לענייני מיסוי ותקצוב והיה שותף לניסוח חוק חוק המכס של וילסון-גורמן  שהפחית את שיעור המכס בהשוואה לזה שנקבע על ידי מקינילי  ב-1880.

לאחר סיום כהונתו בבית הנבחרים מונה וילסון כמנהל הכללי של דואר ארצות הברית בממשלו של גרובר קליבלנד, תפקידו בו הוא כיהן בשנים 1895–1897. באותה תקופה שימש כמזכירו האישי מי שלימים יכהן כמזכיר המלחמה, ניוטון בייקר. ב-1896 הוא יצא נגד הקו המפלגתי והתנגד למהלך להנפקת הכסף החופשית שהוביל המועמד הדמוקרטי לנשיאות, ויליאם ג'נינגס ברייאן, וכמו רבים מחברי אגף "דמוקרטי הבורבון" של המפלגה, הוא תמך במועמד המפלגה הדמוקרטית הלאומית , ג'ון פלמר, שתמך בתקן הזהב המסורתי, בהגבלת סמכות הממשלה והתנגד לפרוטקציוניזם.
## מותו
לאחר סיום כהונתו בממשל הפדרלי, שימש וילסון כנשיא אוניברסיטת וושינגטון ולי . ויליאם ליין וילסון נפטר בלקסינגטון, וירג'יניה ב-17 באוקטובר 1900 ונטמן בבית הקברות אדג'היל שבעיירת הולדתו צארלס טאון. קטע מכביש 340 שליד צ'ארלס טאון, קרוי על שמו.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:המנהלים הכלליים של דואר ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:חברי בית הנבחרים של ארצות הברית מווירג'יניה המערבית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת וירג'יניה
קטגוריה:אנשי צבא הקונפדרציה
קטגוריה:עורכי דין אמריקאים
קטגוריה:אמריקאים שנולדו ב-1843
קטגוריה:אמריקאים שנפטרו ב-1900
צ'קרברתי רג'אגופלאצ'ארי

**צֶ'קְרֵבָרָתִי רָג'אגוֹפָלַאצֶ'ארִי** (בהינדי: **चक्रवर्ती राजगोपालाचारी**; 10 בדצמבר 1878 – 25 בדצמבר 1972) היה פוליטיקאי, מדינאי ופעיל בתנועת העצמאות ההודית אשר שימש כמושל הכללי האחרון של הודו לפני שהאחרונה הפכה לרפובליקה של הודו.

## ביוגרפיה
רג'אגופלאצ'ארי, שעזב את עבודתו כעורך דין פלילי עוד בצעירותו למען תנועת העצמאות ההודית, ערך את המאמרים של מוהנדס קרמצ'נד גנדי בראג' הבריטי בזמן שגנדי עצמו היה בכלא בתחילת שנות ה-20 של המאה ה-20.

במשך 20 שנה (1922–1942) כיהן בוועדת העבודה של הקונגרס הלאומי ההודי והיה ראש השרים של נשיאות מדרס בין השנים 1937–1939.

רג'אגופלאצ'ארי פעל במהלך התקשורים בין גנדי למוחמד עלי ג'ינה כאשר הגיע הסכמה שבעת עצמאות, הראג' יחולק למדינה בת רוב הינדי ומדינה עם רוב מוסלמי. לרג'אגופלאצ'ארי נוסף חלק בהקמתה של חוקת הודו.

ביוני 1948 רג'אגופלאצ'ארי החליף את לואי מאונטבאטן כמושל הכללי של הודו, שעדיין הייתה דומיניון עד לכניסת חוקת הודו לתוקף ב-26 בינואר 1950, בה נקבעה הודו כרפובליקה.

לאחר מות שר הפנים הראשון של הודו, ואלאבאי פאטל בדצמבר 1950, מונה לשר הפנים, תפקיד בו החזיק עד נובמבר 1951.

משנת 1952 עד 1954 היה רג'אגופלאצ'ארי שוב ראש השרים של מדרס.

הוא קיבל את פרס בהרט רטנה בשנת 1954 על תרומתו להודו.

ביוני 1959 סייע רג'אגופלאצ'ארי לייסד את מפלגת סוואטנטרה במדרס, שייצגה קואליציה של אינטרסים אשר מנוגדים לאידאולוגית מפלגת הקונגרס. המפלגה הייתה שמרנית ואנטי-קומוניסטית מיסודה, ותמכה במפעל וכלכלה חופשית (קפיטליזם) ובצמצום שליטת הממשל הריכוזי בניו דלהי על המדינות והטריטוריות של הודו.

רג'אגופלאצ'ארי קיבל כבוד גדול בחברת בני עמו (טמילים) ולבסוף נפטר בעיר צ'נאי שבטאמיל נאדו בעודו בן 94 מזקנה ובסבה טובה.

## קישורים חיצוניים

* 
* ביוגרפיה, באתר חוקת הודו

קטגוריה:מקבלי עיטור בהרט רטנה
קטגוריה:פעילים חברתיים הודים
קטגוריה:סופרים הודים כותבי אנגלית
קטגוריה:המושלים הכלליים של הודו
קטגוריה:תנועת העצמאות ההודית
קטגוריה:מושלי המדינות והטריטוריות של הודו
קטגוריה:ראשי ממשלות המדינות והטריטוריות של הודו
קטגוריה:ראשי שרים מטעם הקונגרס הלאומי ההודי
קטגוריה:ילידי 1878
קטגוריה:נפטרים ב-1972
Hat Full of Stars

**Hat Full of Stars** (בעברית: **כובע מלא כוכבים**) הוא אלבום האולפן הרביעי של הזמרת האמריקאית סינדי לאופר, שיצא בשנת 1993.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי חברת אפיק רקורדס
Twelve Deadly Cyns...and Then Some

**Twelve Deadly Cyns...and Then Some** הוא אלבום להיטים משנת 1994 של הזמרת האמריקאית סינדי לאופר. האלבום נמכר בלמעלה מ-6 מיליון עותקים ברחבי העולם. האלבום נמכר בלמעלה מ-565,000 עותקים בארצות הברית, על פי נילסן סאונדסקאן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:אלבומי אוסף באנגלית
קטגוריה:אלבומי חברת אפיק רקורדס
יחסי סרי לנקה – רומניה

**יחסי סרי לנקה–רומניה** הם יחסי החוץ בין סרי לנקה לרומניה. לרומניה יש שגרירות בקולומבו וקונסוליה בקאנדי, ואילו סרי לנקה מיוצגת באמצעות שגרירות בוורשה, פולין, ויש לה קונסוליה בבוקרשט.

## היסטוריה
בין 29 ביוני 2017 ל-2 ביולי 2017, שר החוץ של סרי לנקה, וסנתה סנאנייקה, ביקר ברומניה. הוא אישר כי סרי לנקה מתכוונת לשפר ולגבש את היחסים הדו-צדדיים שלה עם המדינה. סנאנייקה נפגש עם מזכירת המדינה הרומנית לעניינים גלובליים דו-צדדיים מוניקה גאורגיצה, איתה דן בנושאים בין היתר בתחום הפוליטי, כלכלי, חינוכי ותרבותי. בנוסף, שניהם דנו בשיתוף פעולה בתחום האנרגיה, פיתוח כפרי, חקלאות, תיירות ומגזרים אחרים. בנוסף הוצע לבצע בסוף שנת 2017 תוכנית תרבותית הכוללת מוזיקה, מחול ומטבח רומניים וסרי לנקים בבראשוב ובבוקרשט ברומניה ובקולומבו ובקאנדי בסרי לנקה לרגל חגיגות 60 שנה להקמת היחסים בין שתי המדינות.

בשנת 2020 התרחש אירוע בין שניים (לימים שלושה) עובדים מסרי לנקה ואוכלוסיית הכפר דיטראו. הסרי לנקים היגרו ליישוב זה כדי לעבוד כאופים. אף על פי כן, האוכלוסייה המקומית של הסקלרים (הונגרים אתניים ברומניה) החלה למחות על נוכחותם של שני העובדים מכיוון שהם "יכולים לכפות את תרבותם". עד מהרה התקרית הסלימה ועצומה עליה חתמו 1,800 איש נשלחה לבית העירייה וביקשה מהמאפייה להפסיק את העסקת המהגרים. חושבים שהסיבות להפגנות הן שאוכלוסיית דיטראו אינה רגילה לזרים, בנוסף לעובדה שהתקשורת האנטי-מהגירה והלאומנית של ממשלת ויקטור אורבן בהונגריה "עיצבה" את האידאולוגיה של התושבים. במהלך האירוע, הקונסוליה של סרי לנקה בבוקרשט יצרה קשר עם המאפייה כדי לבדוק את תנאי החיים של העובדים ולספק להם סיוע דיפלומטי.

## הערות שוליים

קטגוריה:ערכים ללא קטגוריות פיזיות - יחסי חוץ
Wanna Have Fun

***Wanna Have Fun*** (בעברית: **רוצה לבלות**) הוא מיני-אלבום של הזמרת-יוצרת האמריקאית סינדי לאופר. המיני-אלבום יצא לאור על גבי תקליטור וזאת על מנת לקדם את אלבום האולפן החמישי של לאופרה *[[Sisters of Avalon]]*, שיצא לאור בסמוך לכך. המיני-אלבום יצא בהפקת סוני מיוזיק אנטרטיינמנט.

המיני-אלבום הצליח להגיע למקום הרביעי במצעד האלבומים שבקוריאה הדרומית.

## רקע והפקה
המיני-אלבום הוא אוסף של שירים מאלבומיה הקודמים, שמשולבים עם להיטים שונים שלה. את המיני-אלבום פותח אחד מלהיטיה הגדולים ביותר של לאופר "Girls Just Want to Have Fun", תוך שהשיר שסוגר אותו הוא "Someone Like Me". בין היתר, הקליטה לאופר מחדש את "Iko Iko", שנכלל במיני-אלבום גם כן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:מיני-אלבומים באנגלית
קטגוריה:אלבומי חברת סוני מיוזיק אנטרטיינמנט
מפל הקרח סלדג'רס

**מפל הקרח סלדג'רס** או **מפל הקרח סלג'רס** (באנגלית: **Sledgers Icefall**) הוא מפל קרח, בהרי באוורס, באזור חוף פנל (אזור חוף אנטארקטיקה שבין כף ויליאמס וכף אדייר), שבאנטארקטיקה.

מפל הקרח מצוי באמצעו של קרחון סלדג'רס.

המפל ממוקם מצפון לקצהו של רכס ריילי.

## היסטוריה
### מקור השם

מפל הקרח נקרא על שם הקרחון שבאמצעו הוא ממוקם.

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1967–1968.

השם ניתן לזכרם של החוקרים האנטארקטיים, אשר חקרו אזורים אלה ברגל, כשהם גוררים בעצמם מזחלות (באנגלית sledgers - "גוררי מזחלות"); ובייחוד לזכרם של חוקרי משלחת הסקר הגאולוגי של ניו זילנד אשר חקרו את האזור בתנאי מזג אוויר קשים במיוחד.

## קישורים חיצוניים
* מפל הקרח סלדג'רס באתר הסקר הגאולוגי של ארצות הברית
* מפל הקרח סלדג'רס באתר הגאזט האנטארקטי של ממשלת ניו זילנד
* מפל הקרח סלדג'רס באתר הגאזט האנטארקטי של ממשלת אוסטרליה
* מפל הקרח סלדג'רס באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן במפל הקרח סלדג'רס
** תחזית מזג אוויר עדכנית ארוכת טווח עבור מפל הקרח סלדג'רס
** נתוני מזג אוויר היסטוריים עבור מפל הקרח סלדג'רס

## הערות שוליים

סלדג'רס
סלדג'רס
Sisters of Avalon

**Sisters of Avalon** הוא אלבום האולפן החמישי של הזמרת האמריקאית סינדי לאופר. הוא הופץ ביפן ב-15 באוקטובר 1996 על ידי סוני מיוזיק אנטרטיינמנט יפן. הקונספט של האלבום ושל שיריו עוסקים באפליות כנגד מיעוטים, בזכויותיהן של הנשים, ההומוסקסואלים וכולי.

שירים כמו "Love to Hate" ו"You Don't Know" מדברים על השחתות של תעשיות המוזיקה והבידור למיניהן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סינדי לאופר
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת אפיק רקורדס
Merry Christmas ... Have a Nice Life

**Merry Christmas ... Have a Nice Life** הוא אלבום האולפן השישי ואלבום חג המולד הראשון שהוציאה סינדי לאופר. הוא מכיל יצירות מקוריות של לאופר ומכיל גם שיתוף פעולה עם יאן פולספורד, תוך שבאלבום היא הקליטה שירי חג מולד מסורתיים. לפי הדיווחים, חלק גדול מתוכו הוקלט בארון של לאופר.

האלבום נמכר בלמעלה מ-26,000 עותקים בארצות הברית, על פי נילסן סאונדסקאן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-1998
קטגוריה:אלבומי סינדי לאופר
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומי חברת אפיק רקורדס